

REPUBLIKA HRVATSKA

VIROVITIČKO-PODRAVSKA ŽUPANIJA  
 GRAD ORAHOVICA

GRADONAČELNIK

KLASA: 100-01/23-01/4

URBROJ: 2189-12-01/01-25-137

Orahovica, 29. svibnja 2025. godine

Na temelju Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021.- 2027., Kodni broj: SF.3.4.11.01.0339 „Pružanje usluge potpore i podrške u svakodnevnom životu na području grada Orahovice“ u sklopu programa „Zaželi – prevencija institucionalizacije“ od 03. travnja 2024. godine, Gradonačelnik grada Orahovice objavljuje

**JAVNI POZIV**

**za prijam u radni odnos na određeno, puno radno vrijeme u sklopu programa „Zaželi - prevencija institucionalizacije“ za provedbu**

**projekta „Pružanje usluge potpore i podrške u svakodnevnom životu**

**na području grada Orahovice“**

Objavljuje se Javni poziv za zasnivanje radnog odnosa na određeno vrijeme u Gradu Orahovici za potrebe provedbe aktivnosti u sklopu projekta „Pružanje usluge potpore i podrške u svakodnevnom životu na području grada Orahovice“ SF.3.4.11.01.0339 u sklopu programa „Zaželi-prevencija institucionalizacije“.

U okviru projekta svaki pružatelj/ica usluge pruža uslugu potpore i podrške za najmanje 6 pripadnika ciljane skupine mjesečno.

**Broj traženih radnika/ca**: 1 radnik/ca za pružanje usluga potpore i podrške u svakodnevnom životu starijim osobama i osobama s invaliditetom

**Vrsta zaposlenja:** radni odnos na određeno, puno radno vrijeme, do 28. veljače 2027.g. uz obvezni probni rad u trajanju od 2 mjesec.

U svrhu provedbe aktivnosti projekta „Pružanje usluge potpore i podrške u svakodnevnom životu na području grada Orahovice“ SF.3.4.11.01.0339 u sklopu programa „Zaželi-prevencija institucionalizacije“ moguće je produljenje trajanje radnog odnosa.

**Mjesto rada:** Područje Grada Orahovice

**Radno vrijeme i plaća:** Puno radno vrijeme, plaća radnika/ca je minimalna plaća propisana Zakonom o minimalnoj plaći („Narodne novine, br. 118/18, 120/21, 152/2024) i Uredbom o visini minimalne plaće („Narodne novine“, br. 124/24)

**Radno iskustvo:** nije važno

**Opis poslova:**

Pružanje usluge potpore i podrške uz nabavu i podjelu paketa potrepština, koja obvezno uključuje:

* organiziranje prehrane (pomoć u pripremi obroka, pomoć u nabavi hrane i dr.) i/ili
* obavljanje kućanskih poslova (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i dr.) i/ili
* održavanje osobne higijene (pomoć u oblačenju i svlačenju, u kupanju i obavljanju drugih higijenskih potreba i dr.) i/ili
* zadovoljavanje drugih svakodnevnih potreba

Uvjeti koje osobe koje se prijavljuju na javni poziv moraju ispunjavati: na javni poziv se mogu javiti osobe oba spola.

**Kandidati moraju ispunjavati slijedeće uvjete za prijam:**

* punoljetnost
* hrvatsko državljanstvo
* minimalno osnovnoškolsko obrazovanje

Na javni poziv kandidati/kinje dužni su priložiti:

* vlastoručno potpisanu zamolbu za posao (ime i prezime, OIB, datum i mjesto rođenja, adresu stanovanja, broj telefona/mobitela, adresu elektroničke pošte),
* životopis (obvezno navesti kontakt),
* presliku osobne iskaznice,
* presliku dokaza o završenom obrazovanju,
* privolu o objavi osobnih podataka na mrežnim stranicama Grada Orahovice (može se preuzeti na stranicama Grada Orahovice ili osobno u Gradskoj upravi Grada Orahovice, Franje Gavrančića 6, Orahovica).

Osobe koje ostvaruju pravo prednosti pri zapošljavanju pod jednakim uvjetima sukladno posebnim propisima Republike Hrvatske dužne su u prijavi dostaviti dokaz o ostvarenju prava prednosti. r

Osobe koje se prijavljuju na javni poziv dužne su svoje prijave dostaviti na adresu:

**Grad Orahovica, Franje Gavrančića 6, 33 515 Orahovica,** putem pošte ili osobno u pisarnicu Grada Orahovice, zaključno i zaprimljeno **8. dana od dana objave javnog poziva** (odnosno zaprimljeno najkasnije dana 9. lipnja 2025. i neovisno o načinu dostave) na oglasnim stranicama Hrvatskog zavoda za zapošljavanje i na web stranicama Grada Orahovice u zatvorenoj koverti s naznakom ZA:

**JAVNI POZIV**

**za prijam u radni odnos na određeno, puno radno vrijeme u sklopu programa „Zaželi - prevencija institucionalizacije“ za provedbu**

**projekta „Pružanje usluge potpore i podrške u svakodnevnom životu**

**na području grada Orahovice“**

Nepravovremene (zaprimljene nakon 9. lipnja 2025.g.) ili nepotpune prijave neće se razmatrati. Osoba koja je podnijela nepotpunu, nepravovremenu ili neurednu prijavu neće se smatrati kandidatom/kinjom prijavljenom na Javni poziv.

Ovaj javni poziv biti će objavljen na stranicama Hrvatskog zavoda za zapošljavanje i na stranicama Grada Orahovice.

Kandidati/kinje će o rezultatima Javnog poziva biti obaviješteni putem adrese elektroničke pošte navedene u prijavi/zamolbi ili telefonskim putem u zakonskom roku. Za kandidate/kinje prijavljene na Javni poziv koje ispunjavaju formalne uvjete, provest će se usmeni intervju. Održavanje intervjua provesti će se dana 11. lipnja 2025. s početkom u 11,00 sati u prostorijama Grada Orahovice na adresi F. Gavranćića 6, Orahovica. Ako kandidat/kinja ne pristupi intervjuu, smatrat će se da je povučena prijava na Javni poziv.

Nakon Javnog poziva ne mora se izvršiti odabir kandidata/kinja, ali se u tom slučaju donosi odluka o poništenju javnog poziva.

GRADONAČELNIK

**Saša Rister, dipl.inf.**